Hati ya kufanya muhtasari: Mdude  ambaye aliokolewa na wanakijiji ambao walimpeleka katika hospitali ya eneo hilo alipatikana akiwa mchovu na aliyeteswa wakati wa kipindi chote cha utekaji wake.

Akizungumza na runinga ya Global TV nchini Tanzania katika kitanda chake hospitalini ambapo amelazwa, mwanaharakati huyo alisumilia kwamba watu waliomteka waliwasili na gari moja siku ya Jumamosi jioni nje ya makaazi yake.

Polisi wanachunguza tukio hilo na wamekanusha madai ya kuhusika na kutekwa kwake.

Kulingana na mwanaharakati huyo ambaye wakati wote huo alikuwa akiwaangalia watu hao kupitia dirisha  la kibanda, cha kushangaza ni kwamba waliokua ndani ya gari hilo walisalia ndani bila kutoka.

''Ilipofika kati ya saa kumi na moja na kumi na mbili jioni watu hao walikuja hadi pale nilipokuwa na kuanza kuomba vocha ya simu wakati mimi nilikuwa katika mtandao ndani ya simu yangu. Nikawaambia sina akarudi ndani ya gari alilokuwemo''.

Mwanaharakati huyo anaelezea kwamba alianza kuwa na wasiwasi akaamua kurudi nyumbani kwake.

Anasema kwamba wakati huo alikuwa amebaba stakabadhi muhimu, ikiwemo simu na laptopu yake.

Anaongezea kwamba alipokuwa akielekea nyumbani kwake  watu watatu walitoka ndani ya lile gari na kumfuata hadi karibu na mlango wa nyumba yake. 

Anasema kwamba mmoja ya watu hao alisimama upande wake wa kushoto mwengine upande wa kulia na watatu akasimama katikati.

''Mimi niliegemea ukuta  mmoja akaniambia ndugu sisi ni askari tunahitaji kuondoka nawe, nikawauliza wajitambulishe'', alisema

Lakini jamaa hao watatu walianza kumkaribia na alivyoona vitendo vyao akaanza kurudi nyuma akijaribu kutoroka lakini mmoja akamwambia mwenzake aliyekuwa karibu naye ''kamata begi na simu ndio vitu muhimu''

Mwanaharakati huyo ambaye alionekana kuwa na maumivi akisumilia kisa hicho anasema kuwa alijaribu kutoroka na begi hilo lakini mmoja ya watekaji hao alilikamata begi lake na kuanza kuvutana nalo.

''Nilivuta begi langu nikaona hataki kuachilia nami nikaanza kupiga kelele ili watu wakusanyike mahala nilipokuwa kwa sababu tayari giza...\nMuhtasari katika lugha sawa na hati:
Mwanaharakati wa chama cha upinzani nchini Tanzania Mdude Nyagali ameelezea matuko yaliopelekea hadi kutekwa kwake kwa siku tatu kabla ya kujipata porini katika eneo la Mbeya.